Mikyčių piliakalnis

Mikyčių piliakalnis – piliakalnis Lazdijų rajono savivaldybės teritorijoje, į vakarus nuo Mikyčių, Šventežerio seniūnija. Pasiekiamas keliu Šventežeris – Gegutė Mikyčių kaimo pietinėje dalyje pasukus į dešinę vakaruosna, pavažiavus 1,8 km laikantis dešinės – yra 300 m į šiaurės vakarus nuo už kanalo esančios sodybos, lauko keliuko kairėje pietuose.

Piliakalnis 
Piliakalnis įrengtas atskiroje kalvoje. Aikštelė ovali, pailga šiaurės – pietų kryptimi, 26x22 m dydžio, iškiliu viduriu. Pietiniame šlaite, 2 m žemiau aikštelės bei šiauriniame šlaite, 1,5 m žemiau yra 3,5 m pločio terasa. Šlaitai vidutinio statumo, 8-10 m aukščio.

Piliakalnis apardytas žvyrduobės, arimų, dabar dirvonuoja, šiauriniame šlaite auga beržų ir pušų guotas.

Šiaurės vakarų ir rytų papėdėse, 0,2 ha plote yra papėdės gyvenvietė.

Tyrimai 
1954 m. piliakalnį žvalgė Istorijos institutas.   2001 m. Eugenijus Ivanauskas piliakalnyje ištyrė bendrą 16 m² plotą, kultūrinio sluoksnio nerado. Piliakalnis datuojamas I tūkstantmečiu. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.143
 Lietuvos Respublikos istorijos ir kultūros paminklų sąrašas, V.,1993, p.60
 Nekilnojamojo kultūros paveldo vertinimo tarybos aktas Dėl duomenų patikslinimo. 2008-05-27; Nr.: KPD-RM-764;
 Eugenijus Ivanauskas, Arūnas Strazdas. 2002. Alytaus rajono neaiškių piliakalnių žvalgomieji tyrimai // Archeologiniai tyrinėjimai Lietuvoje 2001 metais. Vilnius, p. 42–44.
 Petras Tarasenka. Užnemunės krašto piliakalniai. Vilnius. 1997, p. 76­-77.

Nuorodos 
 Sąrašas:Lietuvos piliakalniai
 Lietuvos piliakalniai. Mikyčiai

Piliakalniai Lazdijų rajone